Edward Witten
Edvardas Vitenas (angl. Edward Witten, g. 1951 m. rugpjūčio 26 d.) – JAV fizikas teoretikas, Institute for Advanced Study profesorius, vienas pagrindinių superstygų teorijos tyrėjų pasaulyje. Įnešė didelį indėlį į teorinę fiziką, o 1990 m. už įtaką matematikos vystymui gavo Fildso medalį. 1995 m. konferencijoje Pietų Kalifornijos universitete pasiūlė M teoriją, kurią naudojo anksčiau atrastiems dvilypumams paaiškinti. Tai suteikė naujo kvėpavimo stygų teorijai (žr. antroji superstygų revoliucija).